जदूं कदें कोरन जोशा च आई पैरियें ते पुलियें कन्ने होई बेन्याइयां दसदा तां चिरुता गी जोश औंदा। जेलै कोरन आखदा जे सारे जुल्म बन्द होने चाइदे तां चिरुता दे मनें च औंदा जे ओ उनें भैड़िए गल्लें आसेया बी दस्सी देऐ जिन्दा कोरन गी पता नई हा। इन्दे बारे च जनानियां गै जानदियां हियां। इनें जुल्में दा शकार होइऐ किनियां गै जनानिएं दियां आत्मां तड़फी-तड़फी दुखी होई गे दियां हियां, ए कोई नई हा जानदा। उनें दुखी आत्माएं दी दर्द-भरी पुकार दुनिया दे अन्तः करण तगर पजाई सकै तां...। पर चिरुता अपने आदमी गी किश नई आखी सकी। कोरन गी किश नई आखी सकी। कोरन गी किश उन्ने आखन गै नईं होआ।